
Projekti “Tehnilise infrastruktuuri ehitamine tööstuslikul 

territooriumil Kerese, Linda ja Suur-Aguli tänavate 
vahelisel maa-alal” omafinantseeringu kinnitamine 

ja sildfinantseerimise lubamine
1. Asjaolud ja menetluse käik
Narva Linnavalitsuse Linnavara- ja Majandusamet koostöös Narva Linna Arenduse ja Ökonoomika Ametiga töötavad välja projekti “Tehnilise infrastruktuuri ehitamine tööstuslikul territooriumil Kerese, Linda ja Suur-Aguli tänavate vahelisel maa-alal” selle järgnevaks esitamiseks EAS Piirkondade konkurentsivõime tugevdamise programmi. 

Projekti eesmärk on minimiseerida suurkoondamistest tulenenud negatiivset sotsiaalmajanduslikku mõju linnale ning realiseerida uued arengueeldused Eesti majandusmudeli muutumise tingimustes läbi täiendavate tööstusettevõtete kaasamise linna majandusse ja töökohtade loomise Narva linnas.

Projekti tegevusteks on tehnilise infrastruktuuri rekonstrueerimine ja ehitamine (sh juurdepääsuteed) tööstuslikul territooriumil Kerese, Linda ja Suur-Aguli tänavate vahelisel maa-alal.

Projekti üldsumma moodustab 34 404 000 krooni (käibemaksuga). Programmist saab taotleda 85% projekti abikõlblikest kuludest, mis moodustab 29 243 400 krooni, seega Narva linna omafinantseeringuks jääb 5 160 600 kr. Omafinantseeringut on vaja 2010. aastal. Projekti omafinantseerimise tagamiseks on võimalik taotleda pangalaenu võtmist. Projekt kestab ca 10 kuud veebruarist  2010 kuni novembrini 2010. Projekti hakkab ellu viima Narva Linnavalitsuse Linnavara- ja Majandusamet.

Vastavalt programmi tingimustele taotleja peab tagama projekti tulemusena loodud või soetatud vara säilitamise ja avaliku kasutuse taotluses ning taotluse rahuldamise korral taotluse rahuldamise otsuses toodud eesmärkidel ja tingimustel vähemalt viie aasta jooksul, arvates projekti abikõlblikkuse perioodi lõppemisest ning mitte sooritama selle vara osas tehinguid, mis annavad nimetatud aja jooksul mõnele isikule või asutusele põhjendamatu eelisseisundi ega tehinguid, mille tulemusena vara rendile andmisel teenib taotleja puhastulu.

2. Õiguslikud järeldused

Kohaliku omavalitsuse korralduse seaduse § 22 lõike 1 punkti 8 ning Narva Linnavolikogu 29.06.2000 määrusega nr 36/16 kinnitatud „Narva linna põhimääruse“ punkti 4.4.14. kohaselt volikogu ainupädevusse kuulub laenude ja teiste varaliste kohustuste võtmine. 
Valla- ja linnaeelarve seaduse 81 lõige 2 kohustab omavalitsusüksust kooskõlastama valla ja linna ning nendest sõltuvate üksuste poolt võetavad pikaajalised rahalised kohustused Rahandusmini-steeriumiga. 
Kohaliku omavalitsuse korralduse seaduse § 22 lõikest 2 tulenevalt võib valla- või linnavolikogu delegeerida seadusega kohaliku omavalitsuse, kohaliku omavalitsusüksuse või kohaliku omavalitsusorgani pädevusse antud küsimuste lahendamise valitsusele.
3. Otsus
3.1 Kinnitada projekti „Tehnilise infrastruktuuri ehitamine tööstuslikul territooriumil Kerese, Linda ja Suur-Aguli tänavate vahelisel maa-alal” omafinantseering summas kuni 5 160 600 krooni. 

3.2  Lubada Narva Linnavalitsusel taotleda projekti positiivse rahastamise otsuse korral 2010.aastal laenu võtmist punktis 3.1 nimetatud omafinantseeringu katmiseks.

3.3  Lubada Narva Linnavalitsusel taotleda projekti positiivse rahastamise otsuse korral 2010. aastal laenu võtmist sildfinantseeringu katmiseks summas kuni 29 243 400 krooni. 
3.4  Kinnitada projekti tulemusena loodud või soetatud vara säilitamise ja avaliku kasutuse taotluses ning taotluse rahuldamise korral taotluse rahuldamise otsuses toodud eesmärkidel ja tingimustel vähemalt viie aasta jooksul, arvates projekti abikõlblikkuse perioodi lõppemisest ning mitte sooritada selle vara osas tehinguid, mis annavad nimetatud aja jooksul mõnele isikule või asutusele põhjendamatu eelisseisundi ega tehinguid, mille tulemusena vara rendile andmisel teenib taotleja puhastulu.

3. Rakendussätted
3.1. Narva Linnavolikogu Kantseleil teha otsus teatavaks Narva Linnavalitsusele.
3.2. Otsus jõustub Narva Linnavalitsusele teatavaks tegemisest.
3.3. Käesolevat otsust võib vaidlustada Tartu Halduskohtu Jõhvi kohtumajas 30 päeva jooksul otsuse teatavakstegemisest arvates.

Mihhail Stalnuhhin

